पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान के 9 जिलों (जयपुर, जोधपुर, उदयपुर, कोटा, बीकानेर, अलवर, श्रीगंगानगर, हनुमानगढ़, सीकर) में ही 61.5% मरीज और 70% मौतें हुई हैं। अगर सरकार इन 9 जिलों में बंदिशें और ज्यादा बढ़ा दे तो कोरोना से आधी जंग जीत लेंगे। 9 जिलों में ही नए पाॅजिटिव 16815 के 61.5% यानी 10341 रोगी मिले। यहीं 73% मौतें हो रही हैं। बुधवार को प्रदेश में कुल 155 मौतें हुईं। 9 जिलों में 114 मौतें हुईं। जयपुर में 43, जोधपुर में 20, उदयपुर में 19, बीकानेर में 8, अलवर में 7, कोटा में 6, डूंगरपुर में 5, सीकर और श्रीगंगानगर में 3-3 ने दम तोड़ा।
सुखद...64 दिन बाद नए रोगियों से ज्यादा ठीक
राजस्थान के लिए अच्छी खबर है। 64 दिन बाद प्रदेश में नए मरीजों के मुकाबले ज्यादा ठीक हुए। बुधवार को कुल 16,815 नए रोगी मिले, 17,022 ठीक हुए। 1 मार्च को 119 नए मरीज थे और 123 रिकवर हुए थे।
यहां भी असर...वल्लभनगर सीट का उपचुनाव टला
जयपुर, कोरोना की दूसरी लहर के कारण चुनाव आयोग ने अलग-अलग राज्यों की 8 विधानसभा सीटों और 3 लोकसभा सीटों पर उपचुनाव टाल दिए हैं। इनमें राजस्थान की वल्लभनगर विधानसभा सीट के उपचुनाव भी शामिल थे। कांग्रेस प्रदेशाध्यक्ष गोविंद डोटासरा ने कहा- देर आए दुरुस्त आए। मौजूदा परिस्थितियों को देखते हुए चुनाव आयोग का यह निर्णय स्वागत योग्य है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva zho_Hant eng_Latn